# Sergi Gómez i Solà

Sergi Gómez i Solà (Arenys de Mar, 28 de març de 1992) és un futbolista professional català, que juga com a defensa al RCD Espanyol de Barcelona

## Carrera esportiva
### Inicis

Sorgit del planter del CE Mataró, va fitxar pel Barça l'any 2006 com a Cadet B. Encara que va jugar la temporada 2009-10 amb el Juvenil A, va ser cridat per Luis Enrique, entrenador del Barça B, en les últimes quatre jornades per donar descans als jugadors del filial (va debutar contra la UE Lleida), però al final s'hi va quedar i va destacar en el play-off d'ascens a Segona A.

### Salt al primer equip del Barça

Encara que en l'inici de la temporada 2010-11 la seva fitxa era del filial, les baixes que tenia Pep Guardiola per confegir l'equip que disputés el partit d'anada de la Supercopa (el 14 d'agost del 2010) van fer que l'entrenador del Barça el fes titular i jugués tot el partit.

### Celta de Vigo

El 30 de juny de 2014, amb la carta de llibertat, i igual com Carles Planas va fitxar pel Celta de Vigo, club de la Primera Divisió després de 5 anys al filial barcelonista. Va debutar-hi, i a La Liga, el 13 de setembre, quan va entrar al minut 75, en un empat 2–2 a casa contra la Reial Societat, i va acabar la seva primera temporada amb 22 aparicions, ajudant l'equip a ser vuitens a la classificació final.

### Sevilla

El 23 de juliol de 2018, Gómez va fitxar pel Sevilla FC amb un contracte per quatre anys. Titular indiscutible amb Pablo Machín, va ser posteriorment descartat per Julen Lopetegui.

### Espanyol

El 28 de juliol de 2021, Gómez va signar contracte per tres anys amb el RCD Espanyol, acabat d'ascendir a primera.

## Carrera internacional

Després de representar Espanya als nivells sub-17, sub-19, i sub-21, Gómez va ser convocat amb la selecció absoluta per Luis Enrique el 15 de març de 2019, per dos partits de classificació per la UEFA Euro 2020 contra Noruega i Malta.
Internacional amb la selecció catalana, el maig de 2022 Gerard López el va convocar per disputar el partit Catalunya – Jamaica a Montilivi.

## Referències

* 1 2 Garcia-Planas, Yaca «La otra quinta del Mini». Diari El Mundo Deportivo [Barcelona], 10-09-2010, pàg. 14.
* ↑ Domènech Quintana, Oriol «Tras la Quinta de Thiago, la de Wembley». Diari El Mundo Deportivo [Barcelona], 30-07-2010, pàg. 47.
* ↑ Trillo, Marta. «El Celta se mira en el Barcelona» (en castellà). El País, 22-09-2015. [Consulta: 23 setembre 2015].
* ↑ «Sergi Gómez, al Celta». FCBarcelona.es, 02-07-2014.
* ↑ «Sergi Gómez firma por el Celta hasta 2017». Faro de Vigo, 01-07-2014.
* ↑ Campos, Tomás «Otro ejercicio de fe de la Real» (en castellà). Marca, 14-09-2014 [Consulta: 28 juliol 2017].
* ↑ «Sergi Gómez cumplió 100 partidos con el Celta en Primera ante Las Palmas» (en castellà). La Vanguardia, 06-03-2018 [Consulta: 29 setembre 2018].
* ↑ «Sergi Gómez: Reinforcement for the backline». Sevilla FC, 23-07-2018. [Consulta: 25 juliol 2018].
* ↑ García, Basilio. «Sergi Gómez, el fijísimo de Machín» (en castellà). El Desmarque, 26-10-2018. [Consulta: 21 desembre 2019].
* ↑ «Primera criba de Lopetegui» (en castellà). Marca, 26-07-2019 [Consulta: 21 desembre 2019].
* ↑ «Sergi Gómez, nuevo jugador del Espanyol» (en castellà). RCD Espanyol, 28-07-2021. [Consulta: 31 juliol 2021].
* ↑ «OFFICIAL | Call-up for the first two EURO Qualifier matches». Reial Federació Espanyola de Futbol, 15-03-2019. Arxivat de l'original el 2019-03-27. [Consulta: 15 març 2019].
* ↑ NacióDigital. «Els 23 jugadors convocats a la selecció catalana per enfrontar-se a Jamaica | NacióDigital». Arxivat de l'original el 2022-05-23. [Consulta: 26 maig 2022].

## Enllaços externs

* Fitxa al FC Barcelona
* Sergi Gómez i Solà a BDFutbol